Help reg; steun 'n betroubare instansie - Corona Krisissentrum
Tuis / Helpende Hand / Help reg; steun 'n betroubare instansie
"As jy 'n skenking wil maak, gaan doen navorsing oor die instansie – 'n vinnige Google-ondersoek behoort baie oor die instelling te sê. As daar individue is wat hulself as verteenwoordigers voordoen, maak seker die individue is wel werksaam by die liefdadigheidsorganisasie deur die persoon se naam, van en ID-nommer te versoek en by die betrokke instansie navrae oor dié persoon te doen," sê Roux.
Helpende Hand is geskoei op die beginsels van die Helpmekaar-beweging van 1949 en het goed gevestigde strukture landwyd in plek om reg te gee. Gesinne wat om hulp aansoek doen, word behoorlik deur maatskaplike werkers geassesseer en daarvolgens bygestaan. Dié proses begin deur 'n e-pos na diens@helpendehand.co.za te stuur.
"Sodra jy die handelsmerk sien kan jy gerus voel om te gee en weet dat dit dan na Helpende Hand toe gaan en verdeel word binne die strukture wat ons geskep het om armoede strategies aan te pak met volhoubare projekte en veldtogte. Daar sal altyd ander instansies wees wat ook graag hul roeping uitleef om ander te help en ons moedig dit aan. Soms skep dit net verwarring as die ander instansies dit onder die naam Helpende Hand doen. Dus as jy ons handelsmerk sien in die kommunikasie wat jy ontvang, kan jy weet dat dit wat jy skenk gaan na Solidariteit Helpende Hand. "Indien jy onseker voel, is jy welkom om 'n e-pos te stuur na diens@helpendehand.co.za en ons sal met graagte luister en help waar ons kan," voeg sy by.